Tsirgu mänd

Tsirgu mänd (ka Kalmõpettäi) on looduskaitsealune mänd Võrumaal Setomaa vallas Tsirgu külas. Ümbermõõt umbes 3 m, kõrgus 12 m. Mänd asub vanal kalmistul, mis on kaitse all arheoloogiamälestisena.

Nii nagu Meremäe männid, tähistab ka Tsirgu mänd ajaloolise kalmistu asukohta (Tsirgu küla kalmistu). Tänapäeval seda kohta enam kalmistuna ei kasutata ning piirkonna inimesed kasutavad kalmistuna Obinitsa või Miikse kalmistut, varem ka Taelova kalmistut. Tsirgu mänd asub Meremäe-Andrikova tee 2,6. kilomeetril Männi kinnistul keset põllumassiivi. Mänd asub teest 44 meetri kaugusel kirdes. Männist 500 meetri kaugusel Meremäe poole asub Ulaskova tsässon.

Välislingid

 Tsirgu mänd Kalmõpettäi Hiite Maja SA andmekogus. 

Kategooria:Kaitstavad looduse üksikobjektid
Kategooria:Eesti pühapuud
Kategooria:Setumaa looduslikud pühapaigad
Kategooria:Setomaa vald
Kategooria:Võru maakonna kultuurimälestised